Likumprojekts

**Grozījumi Veselības aprūpes finansēšanas likumā**

Izdarīt Veselības aprūpes finansēšanas likumā (Latvijas Vēstnesis, 2017, 259. nr.; 2018, 249. nr.; 2019, 15. nr.) šādus grozījumus:

Pārejas noteikumos:

aizstāt 5. punktā skaitļus un vārdus "2018. gadā un laika periodā no 2019. gada 1. janvāra līdz 2019. gada 30. jūnijam" ar skaitļiem un vārdiem "2018., 2019. un 2020. gadā";

izteikt 6. punkta pirmo teikumu šādā redakcijā:

"2021. gadā šā likuma 11. panta pirmās daļas 2. punktā minētajai personai ir tiesības saņemt veselības aprūpes pakalpojumus valsts obligātās veselības apdrošināšanas ietvaros pēc veselības apdrošināšanas obligāto iemaksu veikšanas par 2018., 2019. un 2020. gadu, ja minētajā periodā tā nav piederējusi kādai šā likuma 11. panta pirmās daļas 1. punktā, otrajā vai trešajā daļā minētajai personu grupai, kā arī par 2021. gadu šajā likumā noteiktajā apmērā."

Veselības ministre

I. Viņķele